
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 63,  

ПОЛУЧЕН НА 09.08.2011 г.
И ПУБЛИКУВАН НА 22.08.2011 г.   

ВЪПРОС № 63 
 
Във връзка с член 1.8 от Общи условия към финансираните по Оперативнапрограма “Развитие на конкурентоспособността на българската икономика”2007-2013 договори за предоставяне на безвъзмездна финансова помощ  моля да ми разясните:
 

Кои са измененията, пораждащи неоправдани изгоди за фирмата или публичната организация? Моля дайте конкретни примери. Вашият отговор “е”по въпрос 27 (1.d) от рубриката „Въпроси и отговори” по процедура 1.1.05 не ни е достатъчен.

 

София, 09.08.2011 г.

Николай Димитров

 
ОТГОВОР № 63 
Като част от примери за „изменения…, пораждащи неоправдани изгоди за фирмата или публичната организация” могат да бъдат посочени следните случаи: 

· продажба, преотстъпване или отдаване под наем на трети страни на активите, закупени със средства по проекта; 
· продажба на трети страни на патент/заявка за полезен модел/промишлен дизайн, придобити със средства по проекта; 
· предоставяне на услуги на цени по-ниски от пазарните;
· иновативният продукт/процес/услуга, разработен със средства по проекта е предмет на договор за изключителна лицензия.
Следва да имате предвид, че посочените примери са чисто хипотетични за целите на предоставяне на тълкувание на зададения от Вас въпрос и не са изчерпателни, като в зависимост от фактическите обстоятелства на конкретния случай, ако такъв възникне, е възможно Договарящият орган да установи и други изменения, които да пораждат неоправдани изгоди за фирмата при изпълнението на конкретен проект. 
PAGE  
2

